Taavi Aavik

Taavi Aavik (hüüdnimega Taff; sündinud 11. veebruaril 1977) on eesti helilooja, muusikaprodutsent ja helirežissöör. Taavi Aavik on tegutsenud bändides Forfeit, Misdeed, Patient Zero, Tallinn Daggers, Pedigree (vahel nüüdki live-koosseisus). 2022. aasta seisuga mängib ta bändides Hunta ja Perfect Pattern.[viide?] Ta on Eesti Autorite Ühingu[viide?] ja Eesti Esitajate Liidu liige[viide?]. Ta on kirjutanud muusikat Eesti telesaadetele, dokumentaalfilmidele ja seriaalidele ja helindanud neid. Tema loodud muusikat on mitmel Eesti heliplaadil. Ta on monteerinud üle 200[viide?] osa telesaateid, seriaale ja dokumentaalfilme.[viide?] Taavi Aavik asutas 1990. aastate alguses death metal'i bändi Forfeit.[viide?] 1997. aastal liitus industrial-bändiga Pedigree, kus oli 20 aastat koos Holden Laamanniga kogu visuaalse ja heliloomingu eest vastutav. 2000 õppis selgeks videomonteerimise ning tegi Pedigree loole "Meridian" muusikavideo, mis oli 2001. aasta Eesti Muusikaauhindade galal auhinnanominent parima muusikavideo kategoorias. Kokku on tema heli- ja videotöid nomineeritud EMA-l 10 korda, millest neljal korral on ta auhinna võitnud [1] [2] [3] [4]. 2002–2004 töötas Orbital Vox Stuudios, kus koos Holden Laamanniga produtseeris, filmis ja monteeris Pedigree loole "Head Drug Rising" muusikavideo, mis tõi ka bändile suurema tuntuse. 2005. aastast kuni sulgemiseni oli telekanali Pimp TV režissöör ja pärast Eeter TV tehnikadirektor[viide?]. 2006. aastal reisis koos Eesti hiphopbändiga A-Rühm Indiasse, kus filmis kuueosalise telesaate "Palmisaar" ning samanimelise loo muusikavideo. Sarja montaažirežii tegi koos Henry Kõrvitsaga. 2006. aasta juulis esines Pedigreega Tallinna lauluväljakul. Pedigree soojendas Metallicat, selle käigus esitati 80 000-pealisele publikule ühislugu "So What". Laval olid ka The Sun ja Bullet For My Valentine'i liikmed. 2008. aastal tootis koos stsenarist Martin Aarega (alias Jaak Leer) 12-osalise sketšisarja "Üleõlakott". Sari toodeti veebiportaalile TopTop, mille omanik oli ärimees Andres Peets[viide?]. Saadet juhtisid käpiknukud Inspektor Aine ja Taimi, keda mängisid Aavik ja Aare. Samuti oli kogu sketšisarja muusika nende looming. Sarjas näitlesid veel Karol Sepik ja Mario Vompa. 2008. aastal esines Saku Suurhallis, kus "Pedigree astus üles" koos Bristoli triphopi legendiga Massive Attack. 2012. aastal filmis Ecuadoris, Colombias, Venezuelas ja Brasiilias kaks teledokumentaali – "Eesti narkomuulad I" ja "Brasiilia – kaamera, catwalk ja katastroof". 2013. aastal võitis Eesti Muusikaauhinna parima metal-albumi kategoorias. 2015. aastal reisis ta üksi Indias ja peatus kuu aega Rishikeshi linnas. Seal alustas elektroonilise tantsumuusika kirjutamist ja pani sellega aluse bändi Perfect Patterni sünnile. 2017. aastal kirjutas muusika Triin Ruumeti 12-osalisele ulmesarjale "Merivälja". Merivälja projektist sündis lugu "Eile on täna" koostöös laulja Joanna Jürimäega, millele Aavik monteeris ka muusikavideo. Samuti oli ta seriaali helindaja ja muusikaline kujundaja. 2020. aasta veebruaris osales ta Peruus teledokumentaali "Eesti narkomuulad" järje võtetel. Filmimise käigus siseneti illegaalselt salakaameratega Cusco naistevanglasse. 30. mail 2020 ehk koroonapandeemia kriisiolukorra lõpus andis ühes[viide?] Tallinna underground-klubis kinnise kontserdi oma elektroonilise tantsumuusika bändiga Perfect Pattern ja koos videokunstnik Mikk-Mait Kiviga. Bänd jätkas kaheliikmelisena. Forfeit – "Souls" (1994) – kitarr, produtsent Forfeit – "Promo" (1995) – kitarr, produtsent Humanize – "Inverted" (2000) – programmeerija, produtsent, helirežissöör Pedigree – "Spite Rising" (2000) – kitarr, programmeerija, produtsent, helirežissöör Pedigree – "Drug TV" (2003) – kitarr, programmeerija, produtsent, helirežissöör Pedigree – "Growing Apart" (2005) – kitarr, programmeerija, produtsent, helirežissöör Pedigree – "Ghosts and Corpses" (2007) Pedigree – "Skeletal" (2009) – kitarr, bass, taustavokaal, programmeerija, produtsent, helirežissöör Pedigree – "Lucifer Boy" (2010) Pedigree – "Satanic Disappointment" (2012) – kitarr, taustavokaal, programmeerija, produtsent, helirežissöör, masterdaja Tallinn Daggers – "Suburban Decay" (2015) – bass, helirežissöör, masterdaja Pedigree – "Standard Sundown" (2017) – kitarr, programmeerija, produtsent, helirežissöör, masterdaja Pedigree "Meridian" (2000) – videomonteerija Pedigree "Head Drug Rising" (2003) – operaator, videomonteerija A-Rühm "Palmisaar" (2006) – operaator A-Rühm Indias e Palmisaar [5] (2006) – operaator, heli- ja videomonteerija "Täna õhtul Leo Põld" (2007) – operaator, heli- ja videomonteerija Pedigree "March Of The Blades" (2007) – videomonteerija "Eesti kummitused" (2008) – operaator, helilooja, heli- ja videomonteerija Üleõlakott (2008) – operaator, helilooja, heli- ja videomonteerija, produtsent "Eesti nokitseb" (2009) – võtteheli, helilooja, heli- ja videomonteerija "Inimrööv Liibanonis I ja II" (2011) – heli- ja videomonteerija "Brasiilia – kaamera, catwalk ja katastroof" (2012) – operaator, heli- ja videomonteerija "Eesti narkomuulad" I (2012) – operaator, heli- ja videomonteerija "Kalailm" – (2012–2013) – operaator, heli- ja videomonteerija Pedigree ""Satanic Disappointment" lühidokumentaalfilm (2012) – operaator, videomonteerija "Kalamehejutud" IV hooaeg (alates 3. osast) (2013) – heli- ja videomonteerija "Taotleja" (2016) – helilooja, heli- ja videomonteerija "Oma silm on kuningas (2018) – helilooja, helimonteerija "Merivälja" (2017) – helilooja, helimonteerija Pedigree "Another Ten Years Passed" live (2017) – produtsent, videomonteerija "Monika" (2019) – heli- ja videomonteerija "Üle parda" (alates 4. osast) (2019) – heli- ja videomonteerija "Eesti narkomuulad" II (2020) – operaator, heli- ja videomonteerija Tütar Noomi on sündinud 2006. aastal.